สังคมข่าวหุ้น
ดัชนีตลาดหุ้นไทยวานนี้ (2 พ.ค. 2566) ปิดที่ 1,528.43 จุด ลบ 0.69 จุด หรือ 0.05% มีมูลค่าการซื้อขาย 39,979.71 ล้านบาท
ดัชนีตลาดหุ้นไทยวานนี้ (2 พ.ค. 2566) ปิดที่ 1,528.43 จุด ลบ 0.69 จุด หรือ 0.05% มีมูลค่าการซื้อขาย 39,979.71 ล้านบาท
2 พ.ค. 2566

ดัชนีตลาดหุ้นไทยวานนี้ (2 พ.ค. 2566) ปิดที่ 1,528.43 จุด ลบ 0.69 จุด หรือ 0.05% มีมูลค่าการซื้อขาย 39,979.71 ล้านบาท
โบรกฯ ลุ้นเห็น Buy in May ได้แรงหนุนจากการเลือกตั้ง และในเชิงราคาตลาดน่าสนใจเมื่อเทียบกับภูมิภาค อีกทั้งคาดหวังผลประชุมเฟด รวมไปถึงแรงกดดัน DELTA น่าจะเบาลง ขณะที่ “ทรีนีตี้” ให้ระวังแรงขายหลังเลือกตั้ง-ลดความเสี่ยงก่อนประชุม กนง. พร้อมเชียร์หุ้น BBL, KTB, BH, BDMS, CPALL, MAKRO, BJC, TLI, WHA, SC, SIRI, PR9, ADVANC, SAWAD, SNNP, BEM, SCGP, IVL, CK, KBANK, STEC, EA, AP, LH, BAM, OSP, MINT, AOT ทั้งนี้ เดือน เม.ย.ดัชนีร่วงกว่า 80 จุดจากเดือน มี.ค. ส่วนนักลงทุนต่างชาติขายสุทธิ 7.88 พันล้านบาท
“เมย์แบงก์” ประเมินทิศทางการลงทุนทรงตัว อัตราดอกเบี้ยใกล้พีก จีนเปิดประเทศ และเม็ดเงินจากนักท่องเที่ยว แนะนักลงทุนเน้นธีมคุณภาพ แบ่งสัดส่วนลงทุนครึ่งหนึ่งใน “ตราสารหนี้” โดยเฉพาะพันธบัตรรัฐบาล หรือตราสารหนี้ที่มีคุณภาพสูง กลุ่มธุรกิจใหญ่ที่มีคุณภาพและเติบโตต่อเนื่อง
ราคาหุ้น บมจ.ทีโอเอ เพ้นท์ (ประเทศไทย) หรือ TOA ปรับลง 4% ในช่วงสัปดาห์ที่ผ่านมา จากประเด็นปัญหาเกี่ยวกับ Stark Corporation อย่างไรก็ดี TOA ประกาศว่าบริษัทไม่มี และไม่เคยมีความสัมพันธ์ใด ๆ กับ บมจ.สตาร์ค คอร์เปอเรชั่น หรือ STARK ปัจจุบัน TOA ซื้อขายที่ 27 เท่า P/E ปี 2566 เทียบเท่าค่าเฉลี่ยในอดีต -2SD และต่ำกว่าระดับปี 2563-2564 ซึ่งถูกกระทบจากโควิด โดย บล.ฟินันเซีย ไซรัส มองว่าการปรับลงของราคาหุ้นเป็นโอกาสที่ดีในการเข้าลงทุนจากแนวโน้มกำไร Q1/2566 ที่แข็งแกร่ง, แนวโน้มการฟื้นตัวดีในปี 2566 และราคาหุ้นที่จูงใจ
บริษัท สบาย เทคโนโลยี จำกัด (มหาชน) หรือ SABUY แจ้งตลาดหลักทรัพย์ฯ ว่า คณะกรรมการบริษัทได้อนุมัติโครงการซื้อหุ้นคืนเพื่อบริหารการเงิน ภายในวงเงิน 1,090 ล้านบาท ในจำนวนหุ้น 87.20 ล้านหุ้น หรือ 5.00% ของหุ้นที่จำหน่ายได้ทั้งหมด กำหนดระยะเวลาที่จะซื้อหุ้นคืนตั้งแต่วันที่ 8 พ.ค. ถึง 14 ก.ค. 2566 เหตุผลในการซื้อหุ้นคืน เนื่องจากเพื่อเพิ่มอัตราผลตอบแทนให้แก่ส่วนของผู้ถือหุ้น (ROE) อัตรากำไรสุทธิ (EPS) และเพิ่มมูลค่าทางบัญชีต่อหุ้น (Book Value Per Share), เพื่อสร้างความเชื่อมั่นให้กับนักลงทุน และเพื่อเป็นการบริหารสถานะการเงินโดยรวมของบริษัทให้เกิดประโยชน์
3 บริษัทรับเหมาฯ แห่ระดมทุน “ช.การช่าง (CK)” เตรียมออกหุ้นกู้ 4 ชุด อายุ 3-10 ปี ให้ดอกเบี้ย 3-4.15% ต่อปี อันดับเครดิต A- เปิดขายประชาชนทั่วไป 22-24 พ.ค. 2566 “อิตาเลียนไทย ดีเวล๊อปเมนต์ (ITD)” ขายสถาบัน-รายใหญ่ 30 พ.ค.-1 มิ.ย. 2566 หุ้นกู้อายุ 1 ปีครึ่ง และ 3 ปี ดอกเบี้ยราว 4.85-6.25% “เนาวรัตน์พัฒนาการ (NWR)” ออกอายุ 2 ปี ดอกเบี้ย 6.95% ไม่มีเรตติ้ง ขายสถาบัน-รายใหญ่ 9-11 พ.ค.นี้ สุดแท้แต่นักลงทุนจะเลือกเลยเจ้าค่ะ
อินทรประกันภัย แต่งตั้ง “ธีรวุฒิ สุธนะเสรีพร” นั่งเก้าอี้กรรมการผู้จัดการคนใหม่ มุ่งสู่ผู้นำประกันภัย เติบโตยั่งยืน
ธนาคารเพื่อการส่งออกและนำเข้าแห่งประเทศไทย (EXIM BANK) แต่งตั้ง “สุภิญญา ตันติชัยนุสรณ์” เป็นผู้บริหารฝ่ายพัฒนาผลิตภัณฑ์ มีผลตั้งแต่วันที่ 1 พ.ค. 2566 เป็นต้นไป
บริษัทหลักทรัพย์ ลิเบอเรเตอร์ จำกัด หรือ  Liberator จับมือร่วมกับ “Super Trader Republic” จัดคลาสเรียนพิเศษสอนเทรดหุ้น TFEX ฟรีครั้งแรก ภายใต้ชื่อ “[TFEX] The Futures Trade Class” ปูทางสู่ Liberator Academy ตาม Vision ของบริษัท พร้อมประกาศสร้างองค์ความรู้และ Community นักลงทุนที่ยั่งยืน ซึ่งจะจัดขึ้นในวันอังคารที่ 23 พ.ค.นี้
เมอร์เคิล แคปปิตอล ผู้จัดการเงินทุนสินทรัพย์ดิจิทัลแห่งแรกของประเทศไทย เผยกลยุทธ์การลงทุนคริปโทฯ ประจำเดือน พ.ค. 2566 รับเทรนด์ BTC Halving ปี 2567 ย้ำตัวเลขฝั่งสหรัฐฯ ยังน่าจับตา แนะนำลงทุนระยะยาว รอจังหวะ Bitcoin Outperform อย่างไรก็ตาม การลงทุนในสินทรัพย์ดิจิทัลมีความเสี่ยงสูง ผู้สนใจควรศึกษาข้อมูลและประเมินความเสี่ยงก่อนตัดสินใจลงทุนนะเจ้าคะ